গণেশ
অর্থাৎ, “যিনি খর্বাকৃতি, স্থূলশরীর, লম্বোদর, গজেন্দ্রবদন অথচ সুন্দর; বদন হইতে নিঃসৃত মদগন্ধে প্রলুব্ধ ভ্রমরসমূহের দ্বারা যাঁহার গণ্ডস্থল ব্যাকুলিত; যিনি দন্তাঘাতে শত্রুর দেহ বিদারিত করিয়া তাহার দন্ত দ্বারা নিজ দেহে সিন্দূরের শোভা ধারণ করিয়াছেন; সেই পার্বতীপুত্র সিদ্ধিদাতা ও কামদাতা গণপতিকে বন্দনা করি।” 
গণেশের প্রণামমন্ত্রেও দেখা যায় –
উচ্ছিষ্টগণেশ
‘উচ্ছিষ্ট’ (আহারের পর খাদ্যের পরিত্যক্ত অবশিষ্টাংশ) শব্দটি থেকে ‘উচ্ছিষ্টগণেশ’ নামটি এসেছে। এই শব্দটি এখানে তান্ত্রিক পরিপ্রেক্ষিতে প্রযুক্ত হয়েছে। মুখে থেকে যাওয়া খাবারকে উচ্ছিষ্ট বলা হয়। এই খাবারে মুখের লালারস লেগে থাকে বলে হিন্দুধর্মে এটিকে অশুদ্ধ মনে করা হয়।
গণেশের অন্যান্য রূপের মতো উচ্ছিষ্টগণেশও গজানন। "মন্ত্রমহার্ণব" অনুসারে, তাঁর গাত্রবর্ণ রক্তাভ। কিন্তু "উত্তরকামিকাগম" অনুসারে, তাঁর গাত্রবর্ণ কৃষ্ণ। আরেকটি বর্ণনা অনুসারে, তাঁর গাত্রবর্ণ নীল। বিভিন্ন বিবরণ অনুসারে, উচ্ছিষ্টগণেশ চতুর্ভূজ বা ষড়ভূজ। তিনি উপবিষ্ট অবস্থায় থাকেন। কোথাও কোথাও তাঁর মূর্তি পদ্মের আসনে উপবিষ্ট অবস্থায় দেখা যায়। "উত্তরকামিকাগম" অনুসারে, তাঁর মস্তকে থাকে একটি রত্নমুকুট এবং তাঁর ললাটে থাকে একটি তৃতীয় নয়ন।